proxectonos/corpus_dominio_legal_administrativo_tmp huggingface dataset:
18/04/2018 | Administración LocalMunicipal
Monfero
Anuncio admisión provisional candidatos proceso selección arquitecto

Listaxe provisional de aspirantes admitidos/as e excluídos/as para tomar parte no proceso de selección dun funcionario de carreira, Arquitecto/a, incluído na oferta de emprego público do Concello do ano 2010, Rematado o prazo de presentación de solicitudes para tomar parte no proceso de selección para provisión en propiedade de dunha praza vacante de funcionario de carreira, Arquitecto/a municipal de Administración Especial, polo sistema de oposición libre PRIMEIRO.- Aproba-la seguinte lista provisional de aspirantes admitidos/as e excluídos/as: SEGUNDO.- Facer pública a presente resolución, mediante a súa publicación no BOP da Coruña e a súa inserción no taboleiro de Anuncios e na páxina web do Concello e conceder un prazo de dez días hábiles, contados desde o seguinte ao da publicación deste anuncia no BOP, para presentación de alegacións, correccións ou reclamacións. Monfero, 13 de abril de 2018. O Alcalde, Asdo: Andrés Feal Varela
18/04/2018 | Administración LocalMunicipal
Ares
Anuncio de información pública. Aprobación definitiva da modificación das bonificacións-exencións no IBI-IAE e ICIO, e adhesión do Concello de Ares ao protocolo “Concellos Doing Business Galicia”

ANUNCIO DE INFORMACIÓN PÚBLICA APROBACIÓN DEFINITIVA DA MODIFICACIÓN DAS BONIFICACIÓNS-EXENCIÓNS NO IBI-IAE E ICIO E ADHESIÓN DO CONCELLO DE ARES AO PROTOCOLO XERAL DE ACTUACIÓN ENTRE A XUNTA DE GALICIA E A FEDERACIÓN GALEGA DE MUNICIPIOS E PROVINCIAS “CONCELLOS DOING BUSINESS GALICIA” Aprobadas Inicialmente na sesión Plenaria Ordinaria de data 27/11/2017 as bonificacións-exencións no IBI-IAE e ICIO, e a adhesion do Concello de Ares ao protocolo xeral de actuación entre a Xunta de Galicia e a Federación Galega de Municipios e Provincias “CONCELLOS DOING BUSINESS GALICIA” e sometidas ditas modificacións das Ordenanzas a información pública no BOP n.º 43, de data 2 de marzo de 2018, prazo de 30 días, sen terse presentado alegacións, elévase automáticamente a definitivo o acordo inicial, cuio contido íntegro publicouse co anuncio de aprobación inicial. Ares, 17 de abril de 2018. O alcalde-presidente Asdo.: Julio Ignacio Iglesias Redondo
06/04/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. V15.61528. Concello de Mazaricos. Mazaricos

O CONCELLO DE MAZARICOS, de conformidade co artigo 245 do Regulamento do dominio público hidráulico, solicita autorización de vertido dun caudal máximo de 13.687,50 m 3 /ano de augas residuais domésticas depuradas ao rego das Bouzas (cunca do río Xallas) procedentes do sistema de depuración asentado no lugar de Cuíña – San Fins de Eirón (t. m. Mazaricos). As augas residuais domésticas procedentes do saneamento do núcleo de Cuíña (t. m. Mazaricos) son tratadas nun sistema de depuración deseñado para 250 habitantes equivalentes e asentado no lugar de Cuíña – San Fins de Eirón (t. m. Mazaricos), que consta dos seguintes dispositivos: - Cámara de graxas prefabricada cunha capacidade de 2 m 3. - Fosa séptica compacta prefabricada de 60 m 3 de capacidade e dimensións 2,90 m de diámetro e 9,30 m de lonxitude, constituída por dous compartimentos: decantador- dixestor e filtro biolóxico. Unha vez depuradas estas augas residuais son vertidas ao rego das Bouzas (cunca do río Xallas) a través dunha condución de PVC de 200 mm de diámetro e 29 m de lonxitude no punto de coordenadas UTM (datum ETRS89): X=508.058; Y=4.753.690. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente e Ordenación do Territorio sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño, 16 de Santiago de Compostela; onde se atopa exposto o proxecto para que poida ser examinado por quen desexe. Santiago de Compostela, 23 de marzo de 2018 A xefa da Área de Vertidos Asdo.: Leticia Valladares López
06/04/2018 | Administración LocalMunicipal
A Capela
Formalización contrato pavimentación e iluminación de beirarrúas nas Neves

Por Resolución da Alcaldía número 90/2018, de 23 de marzo de 2018, adxudicouse o contrato de obras ó que se lle da publicidade aos efectos do establecido no artigo 154 do Texto Refundido da Lei de Contratos do Sector Público aprobado polo RDL 3/2011 do 14 de novembro, incluído no POS +2017 ADICIONAL 1/2017 1ª FASE. a) Organismo: Concello da Capela b) Dependencia que tramita o expediente: Secretaría c) Dirección de internet do perfil do contratante: www.concellodacapela.es a) Tramitación: ordinaria b) Procedemento: aberto, cun único criterio de adxudicación (factor prezo) por importe de 56.000,00 € IVE incluído a) Data: 23 de marzo de 2018 b) Contratista: Construcciones Siber Ordes, S. L. c) Importe de adxudicación: 39.715,04 € IVE incluído d) Data de formalización do contrato: 02 de abril de 2018 A Capela, 3 de abril de 2018 O alcalde, Manuel Meizoso López
06/04/2018 | Administración LocalMunicipal
Culleredo
Economía, Facenda e Réxime Interior
Aprobación definitiva orzamento 2018

O Pleno da Corporación en sesión celebrada o 08 de febreiro de 2018 aprobou inicialmente o orzamento xeral para o exercicio económico de 2018. O orzamento estivo exposto ao público, previo anuncio no boletín oficial da provincia, por un prazo de quince días hábiles, durante o que se presentaron reclamacións contra o mesmo. En sesión celebrada o 02 de abril de 2018, o Pleno aprobou definitivamente o orzamento para o exercicio 2018. De conformidade co disposto no artigo 169 do RDL 2/2004 polo que se aproba o texto refundido da lei reguladora das Facendas Locais, publícase o resumo por capítulos do orzamento. Na referida sesión acordouse tamén a aprobación do cadro de persoal, que de acordo co disposto no artigo 127 do RDL 781/86 de 18 de abril, publícase: Culleredo, 03 de abril de 2018 A concelleira delegada de facenda, patrimonio e contratación Marta María Iglesias Becerra
06/04/2018 | Administración LocalMunicipal
A Capela
Formalización contrato de obras de accesibilidade e pavimentación en beirarrúa na travesía das Neves

Por Resolución da Alcaldía número 91/2018, de 23 de marzo de 2018, adxudicouse o contrato de obras ó que se lle da publicidade aos efectos do establecido no artigo 154 do Texto Refundido da Lei de Contratos do Sector Público aprobado polo RDL 3/2011 do 14 de novembro, incluído no POS +2017 ADICIONAL 1/2017 1ª FASE. a) Organismo: Concello da Capela b) Dependencia que tramita o expediente: Secretaría c) Dirección de internet do perfil do contratante: www.concellodacapela.es a) Tramitación: ordinaria b) Procedemento: aberto, cun único criterio de adxudicación (factor prezo) “OBRAS DE ACCESIBILIDADE E PAVIMENTACIÓN EN BEIRARRÚA NA TRAVESÍA DAS NEVES” por importe de 30.000,00 € IVE incluído a) Data: 23 de marzo de 2018 b) Contratista: Construcciones Leonardo Miguelez, S. L. c) Importe de adxudicación: 20.463,31€ IVE incluído d) Data de formalización do contrato: 02 de abril de 2018 A Capela, 3 de abril de 2018 O alcalde, Manuel Meizoso López
06/04/2018 | Otras Entidades y Anuncios ParticularesDiversos
Exposición pública dos estatutos da Comunidade de Usuarios de Augas de A Bacariza e O Regueiro

Os estatutos aprobados da Comunidade de Usuarios de Augas de A Bacariza e O Regueiro sométense a exposición pública durante o prazo de 30 días hábiles, quedando depositado na secretaria do concello de Rianxo. En Rianxo a 26 de marzo de 2018 Asdo.: Evaristo Moares Abuín Presidente en representación da Comunidade de Augas da Bacariza
06/04/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.61150. Itinerario peonil e ciclista. Concello de Ares e Mugardos

Axencia Galega de Infraestruturas -(AXI), solicita de Augas de Galicia por atoparse nas marxes do río s/d, a autorización de obras, en varios lugares, dos Concellos de Ares e Mugardos (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.61150. As obras solicitadas consisten na execución do proxecto de:” Itinerario peonil e ciclista na AC-130,. Treito: Ares-Mugardos. P. Q.0+320 - 3+980”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ares ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 02 de abril de 2018 O xefe do servizo territorial Néstor Rodríguez Arias
06/04/2018 | Administración LocalMunicipal
Culleredo
Secretaría Xeral. Padrón de Habitantes
Alta vía en Rutis

O Pleno do Concello de Culleredo, en sesión ordinaria celebrada o día 22 de febreiro de 2018, adoptou entre outros, o seguintee acordo: “Primeiro.- Impoñer á rúa sinalada no plano que figura grafada na documentación técnica, e polos méritos expostos que constan no expediente administrativo. O nome de RUA XELA ARIAS, no lugar de Fonteculler, na parroquia de Rutis. Segundo.- Acordar un período de información pública de vinte días a contar dende a publicación deste acordo no Boletín Oficial da Provincia da Coruña e no taboleiro de anuncios do Concello, para que se poidan presentar alegacións por parte das persoas que teñan dereitos e intereses que se poidan ver afectados polo acordo adoptado”. Polo que, de acordo co disposto no artigo 70,2 da Lei 7/85, do 2 de abril, reguladora das Bases do Réxime Local, sométese a información pública por un plazo de vinte días hábiles, a contar dende o seguinte ao da inserción do presente anuncio no Boletín Oficial da Provinaia. Para os efectos de que polas persoas interesadaas se poidan presentar as reclamacións e suxerencias que coiden oportunas. O expediente poderá examinarse nas oficinas da Secretaría do Concello, en días hábiles e durante o horario de atención ó püblico. Culleredo, 02 de abril de 2018 O Alcalde-Presidente Jose Ramón Rioboo Castro.
06/04/2018 | Administración LocalMunicipal
Fene
Servizos Económicos e Tributarios
Anuncio cobranza padrón xaneiro 2018 do SAF a través da Lei de dependencia e programa básico de axuda no fogar

Por Resolución da Alcaldía núm.329/2018, de 2 de abril, aprobáronse os padróns fiscais correspondentes ao mes de xaneiro do 2018 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, todos os interesados poderán interpoñer as reclamacións ou alegacións que consideren pertinentes ante a Alcaldía. Contra as débedas consignadas no padrón contributivo e notificadas colectivamente mediante o presente anuncio, os interesados poderán interpoñer os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Asinado dixitalmente en Fene polo alcalde, Juventino J Trigo Rey, o 3 de abril de 2018.
13/04/2018 | Administración LocalMunicipal
Arteixo
Secretaría Xeral
Aprobación das bases para a concesión de subvencións para festas parroquiais 2018 mediante concurrrencia competitiva

O Pleno da Corporación Municipal na sesión ordinaria de data vinte e oito de marzo de dous mil dezaoito aprobou inicialmente as bases cos seus anexos reguladoras das subvencións municipais en réxime de concorrencia competitiva, destinadas á realización das festas parroquiais 2018, polo que se abre un período de información pública polo prazo de TRINTA DÍAS, computados a partir da inserción deste anuncio no Boletín Oficial da Provincia da Coruña, durante o que poderán presentarse as reclamacións e suxestións que se estimen oportunas. De conformidade co disposto no artigo 49. c) da Lei 7/1985, de 2 de abril, reguladora das bases do réxime local, se ao remate da exposición pública non se presentasen reclamacións, o acordo plenario inicial entenderase definitivamente aprobado e publicarase o seu texto íntegro no Boletín Oficial da Provincia. Arteixo a 09 de abril de 2018 O Alcalde, Asdo. Carlos Calvelo Martínez
13/04/2018 | Administración LocalMunicipal
Malpica de Bergantiños
Recadación
Aprobación inicial da modificación da Ordenanza Fiscal nº 1, reguladora do Imposto de Bens Inmobles

O Pleno do Concello de Malpica de Bergantiños, na sesión plenaria ordinaria celebrada o día 2 de abril de 2.018, acordou aprobar inicialmente a Ordenanza Fiscal nº 1, reguladora do Imposto de Bens Inmobles. O que se fai público durante o prazo de trinta días, contados desde o seguinte ó da publicación do presente anuncio no Boletín Oficial da Provincia e no taboleiro se edictos deste concello, co fin de que polos interesados se poida examinar o expediente e presentar as reclamacións que estimen oportunas de conformidade co disposto no artigo 49. b) da Lei 7/1985, de 2 de abril, reguladora das bases de réxime local e 17 do Real decreto lexislativo 2/2004, de 5 de marzo, polo que se aproba o texto refundido da Lei de facendas locais. De non se presentar reclamacións, entenderase elevado a definitivos o acordo de aprobación provisional. En Malpica de Bergantiños, 09/04/2018. O alcalde. Danilo Javier Alston Barutell
13/04/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio DP 4307.- mellora firme con MBQ na DP 4307 Malpica a Ponteceso PQ 0+500 ao 1+500 e 4+000 ao 6+000 e DP 2403.- mellora firme con MBQ na DP 2403 Cerceda a Xesteda PQ 0+340 ao 2+900, plan conservación vías provinciais 2018, fase 2

A Excma. Deputación Provincial da Coruña, en sesión celebrada o 23 de marzo de 2018 adoptou entre outros o seguinte acordó: “1.- Aprobar o Plan de CONSERVACION DE VIAS PROVINCIAIS 2018, SEGUNDA FASE cun orzamento total de 664.080,11.- euros, con cargo á aplicación 0410/4531/61900 que se detalla: 2.- Expoñer ao público os Proxectos mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.3.- Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe” O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. A Coruña, 26 de marzo de 2018 O PRESIDENTE O SECRETARIO, Asdo.: Valentín González Formoso Asdo.: José Luis Almau Supervía
13/04/2018 | Administración LocalMunicipal
Arteixo
Secretaría Xeral
Aprobación das bases para a concesión de subvencións a entidades para actividades e equipamentos culturais mediante concurrencia competitiva

O Pleno da Corporación Municipal na sesión ordinaria de data vinte e oito de marzo de dous mil dezaoito aprobou inicialmente as bases cos seus anexos reguladoras das subvencións municipais en réxime de concorrencia competitiva, destinadas a entidades para a realización de actividades e equipamentos culturais, polo que se abre un período de información pública polo prazo de TRINTA DÍAS, computados a partir da inserción deste anuncio no Boletín Oficial da Provincia da Coruña, durante o que poderán presentarse as reclamacións e suxestións que se estimen oportunas. De conformidade co disposto no artigo 49. c) da Lei 7/1985, de 2 de abril, reguladora das bases do réxime local, se ao remate da exposición pública non se presentasen reclamacións, o acordo plenario inicial entenderase definitivamente aprobado e publicarase o seu texto íntegro no Boletín Oficial da Provincia. Arteixo, 9 de abril de 2018 O Alcalde, Asdo. Carlos Calvelo Martínez
13/04/2018 | Administración LocalMunicipal
Cariño
PAI marzo 2018

No Decreto da Alcaldía 228/2018, de data 6 de Abril de 2018, aprobáronse os padróns fiscais de contribuíntes que deseguido se relacionan: - Prezo público pola prestación do servizo do punto de atención á infancia de cariño, correspondente ó mes de marzo de 2018. Prazo de ingreso: O prazo de ingreso en período voluntario será dende o día 6 de abril de 2018 ata o 6 de xuño de 2018, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de repsición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, de 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 6 de abril de 2018 O Alcalde José Miguel Alonso Pumar
13/04/2018 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Corrección de erro material na convocatoria do proceso selectivo para a elaboración dunha lista para postos de técnico financierio tributario (A1)

ANUNCIO Resolución 12439/2018 do 11/04/2018 pola que modifica a resolución número 11102/2018 de data 02/04/2018 pola que se convoca un proceso selectivo para elaborar unha lista de persoal funcionario interino e/ou laboral temporal para postos de técnico financeiro tributario Por resolución da presidencia número 12439/2018 do 11/04/2018 resolveuse modificar a resolución número 11102/2018, por terse advertido un erro material ao omitir entre os requisitos dos aspirantes a licenciatura universitaria en Políticas. Subsanado o dito erro, de conformidade co disposto no artigo 109 da Lei 39/2015 do procedemento administrativo común das administracións públicas, haberá de entenderse que Onde di: Requisitos: Licenciatura universitaria en dereito, económicas ou empresariais, intendente mercantil ou actuario, ou Grao oficial universitario equivalente a estas titulacións. Debe dicir: Requisitos: Licenciatura universitaria en dereito, económicas, políticas ou empresariais, intendente mercantil ou actuario, ou Grao oficial universitario equivalente a estas titulacións. A presente resolución, que pon fin á vía administrativa, é susceptible de interposición de recurso potestativo de reposición perante o Presidente desta Deputación, no prazo dun mes a contar desde a recepción da notificación desta resolución, de acordo co establecido na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo no prazo de dous meses ante o Xulgado do Contencioso Administrativo da Coruña, de acordo coa lei 29/1998, reguladora da Xurisdición Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente. A Coruña, 12 de abril de 2018 O Presidente O Secretario, PDFR 21179/2015 do 01/10/2015 O Deputado Antonio Leira Piñeiro José Luis Almau Supervía
13/04/2018 | Administración LocalMunicipal
Trazo
Delegación de función da Alcaldía

ASUNTO: Delegación funcións Alcaldía por Vacacións do Sr. Alcalde EXPEDIENTE: 2018/G003/000055 Ó ausentarme da localidade durante os días 10 a 21 de abril e 28 de abril a 6 maio de 2018, a tenor do regulado nos artigos 43 a 45 do RD 2568/1986, de 28 de Novembro, polo que se aproba o Regulamento de Organización, Funcionamento e Réxime Xurídico das Entidades Locais No uso das atribucións que me outorga a lexislación do réxime local, RESOLVO: 1 °. Que se outorga delegación das competencias legalmente atribuídas a esta Alcaldía, con excepción da presidencia de órganos colexiados, en favor do Sr. Tenente de Alcalde Don Antonio Eugenio Lamas Pazos, durante os días 10 a 21 de abril e 28 de abril a 6 maio de 2018, por atoparse fora da localidade no período mencionado o Sr. Alcalde.2 °. Que se remita notificación do presente Decreto ó Sr. Tenente de Alcalde para o seu coñecemento e efectos oportunos, e copia do mesmo ó Boletín Oficial da Provincia. En Trazo, venres 6 de abril de 2018 O Alcalde/Presidente Cesar Jorge Adalberto Barkat Cowen
13/04/2018 | Administración LocalMunicipal
Brión
Anuncio aprobación padrón taxa pola utilización dos servizos da escola infantil municipal de abril de 2018

Mediante resolución de alcaldía de data de 09.04.2018 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, de 17 de decembro, Xeral Tributaria, notifícanse colectivamente os recibos derivados destes padróns. De conformidade coa Ordenanza Xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 13 de abril de 2018 ao 13 de xuño de 2018. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 9 de abril de 2018 O alcalde José Luis García García
13/04/2018 | Administración LocalMunicipal
Neda
Anuncio aprobación inicial orzamentos ano 2018

Aprobado inicialmente polo Pleno do Concello en data 9 de abril de 2018 o Orzamento municipal para o exercicio económico do ano 2018, o cadro de persoal e a relación de postos de traballo para dito exercicio. En cumprimento do disposto no artigo 169.1 do R. D. Lexislativo 2/2004, de 5 de marzo, e disposicións concordantes, exponse ó público nas oficinas do concello polo espacio de quince días hábiles, que empezarán a contarse desde o seguinte ao da publicación do presente edicto no Boletín Oficial da Provincia, para que durante o mesmo as persoas interesadas poidan examinar o expediente e presentar as reclamacións que consideren oportunas, as cales serán dirixidas ao Sr. Alcalde-Presidente da Corporación para a súa resolución polo Pleno, nos termos establecidos polos artigos 170 do TRLRLF e artigo 22 do Real Decreto 500/1990. No caso de non presentarse reclamacións, considerarase definitivamente aprobado. Vila de Neda, 9 de abril de 2017 O ALCALDE.- Asdo./Angel Alvariño Saavedra.
13/04/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.61703 Concello de Ordes

O Concello de Ordes solicita de Augas de Galicia a autorización de obras no lugar da Igrexa, parroquia de Beán (Santa María), t. m. de Ordes (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.61703 As obras solicitadas refírense á canalización de augas procedentes dun manancial situado na parcela 1500 do polígono 9 (ref. catastral 15060A709000610000FH) nas coordenadas UTM huso 29 ETRS89 X:550.072 Y:4.762.644 cara a fonte pública “Fonte de Nosa Señora” tamén coñecida por “Fonte da Santa” situada nas coordenadas X:550.035 Y:4.762.831 no lugar da Igrexa, parroquia de Beán (Santa María), concello de Ordes, e consisten nunha arqueta de captación de augas no lugar do manancial, 210 mts de condución mediante tuabaxe de PE 90 mm e conexión da tubaxe coa fonte existente no lugar de A Igrexa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ordes ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 09 de abril de 2018. Asinado con sinatura electrónica á marxe por Ángel Gómez Rey, xefe do servizo territorial.
13/04/2018 | Administración LocalMunicipal
Ribeira
Padrón e lista cobratoria do prezo público pola prestación do servizo público do centro de atención a primeira infancia do mes de marzo 2018

Por Decreto de Alcaldía, de data de hoxe aprobáronse as liquidacións correspondentes a: – Padrón e lista cobratoria do prezo público pola prestación do servizo público do centro de atención a primeira infancia do mes de marzo/2018. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 5 de abril de 2018 ao 5 de junio de 2018, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 5 abril de 2018 O alcalde, Manuel Ruiz Rivas
13/04/2018 | Administración LocalMunicipal
Arteixo
Contratación, Bens e Patrimonio
Pago importe e levantamento de actas de ocupación correspondentes ao expediente de expropiación para a execución anticipada de equipamentos e dotacións públicas no plan de sectorización do ámbito SAUR 4 - Pastoriza - Arteixo

En cumprimento do disposto no artigo 293.10 e 293.11 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, este Concello resolveu proceder a efectúa-lo pagamento do importe da valoración establecida e o levantamento das actas de ocupación correspondentes ao expediente de expropiación forzosa instruído para o termo municipal de Arteixo, para execución anticipada de equipamentos e dotacións públicas no plan de sectorización do ambito saur 4, Pastoriza, Arteixo, que terá lugar: Lugar: Salon de Plenos do Concello de Arteixo, Praza Alcalde Ramón Dopico 1 Data: 11 de maio de 2018, nos seguintes horarios: · De 10:00 a 11:00 horas: – Dorit Txarterina Brinzoiu – Adan Jesus Mouacha Virgillito – Alison Dayana Holzmann Pulamarin – Florentina Liliana Samarin Cantos barreiro · De 11:00 a 12:00 horas: – Hermencina Plass San Eugenio y demás herederos – Promociones Magesva SL Co fin de proceder ao pago do importe O pagamento efectuarase polo Pagador deste Concello aos propietarios das fincas cuxa relación é a seguinte: O presente acordo faise público, para xeral coñecemento, advertindo aos titulares que o pagamento farase precisamente aos que figuren como donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. Así mesmo comunícaselle que deberán comparecer ao acto xuntando as escrituras de propiedade das fincas. No suposto de non comparecer ou non poderse efectuar o pagamento ós titulares, procederase á consignación do importe na Caixa Xeral de Depósitos. Coincidindo co acto de pagamento, procederase ao levantamento da acta de ocupación correspondente. O pagamento ou depósito do importe da valoración establecida producirá os efectos previstos nos números 6, 7 e 8 do artigo 52 da Lei de expropiación forzosa, sen prexuízo de que continúe a tramitación do procedemento para a definitiva fixación do xusto prezo. Arteixo a, 09 de abril de 2018 O Concejal por Delegación Decreto 1336/2015 Asdo.: José Ramón Amado de la Fuente.
13/04/2018 | Administración LocalMunicipal
Malpica de Bergantiños
Recadación
Aprobación inicial da modificación da Ordenanza Fiscal nº 4, reguladora do Imposto de Construcións, Instalacións e Obras

O Pleno do Concello de Malpica de Bergantiños, na sesión plenaria ordinaria celebrada o día 2 de abril de 2.018, acordou aprobar inicialmente a Ordenanza Fiscal nº 4, reguladora do Imposto de Bens Inmobles. O que se fai público durante o prazo de trinta días, contados desde o seguinte ó da publicación do presente anuncio no Boletín Oficial da Provincia e no taboleiro se edictos deste concello, co fin de que polos interesados se poida examinar o expediente e presentar as reclamacións que estimen oportunas de conformidade co disposto no artigo 49. b) da Lei 7/1985, de 2 de abril, reguladora das bases de réxime local e 17 do Real decreto lexislativo 2/2004, de 5 de marzo, polo que se aproba o texto refundido da Lei de facendas locais. De non se presentar reclamacións, entenderase elevado a definitivos o acordo de aprobación provisional. En Malpica de Bergantiños, 09/04/2018. O alcalde. Carlota Alejandra Oubelaid Fierros
13/04/2018 | Administración LocalMunicipal
Cambre
Aprobación inicial da modificación do Regulamento especial de honores e distincións do Concello de Cambre

O Pleno municipal, en sesión ordinaria do día 5 de abril de 2018, con carácter supletorio da correspondente ao día 2 de abril de 2018, aprobou, con carácter inicial, a modificación do Regulamento especial de honores e distincións do Concello de Cambre. De conformidade co establecido no artigo 49 da Lei 7/1985, do 2 de abril, reguladora das bases do réxime local, ábrese un prazo de trinta días para información pública e audiencia aos interesados, co fin de que poidan presentar as reclamacións e suxestións que estimen pertinentes. Este prazo comezará a contar dende o día seguinte ao da publicación do presente anuncio no Boletín Oficial da Provincia. Os interesados poden consultar o expediente nas oficinas da Secretaría Xeral, sitas na rúa Adro nº 1, Cambre, en horario de 9:00 a 14:00 horas, de luns a venres. En todo caso, os acordos adoptados polo Pleno municipal, con carácter inicial, serán publicados na páxina web municipal (www.cambre.es) e no taboleiro de anuncios da sede electrónica municipal (https://sede.cambre.es/gl/informacion/tablon/), co fin de que poidan ser examinados por calquera interesado no procedemento. No caso de que non se presente ningunha reclamación ou suxestión, entenderase definitivamente aprobada a modificación do regulamento, que se publicará integramente no Boletín Oficial da Provincia, de conformidade co establecido no artigo 70.2 da citada lei. Cambre, 10 de abril de 2018 O alcalde Óscar A. García Patiño
13/04/2018 | Administración LocalMunicipal
Bergondo
Secretaría
Delegación específica de Alcaldía no primeiro tenente de alcalde

Por esta Alcaldía ditouse o Decreto núm.277/2018, de 4 de abril, que transcrito literalmente di: “Alejandra Pérez Máquez, alcaldesa do Concello de Bergondo (A Coruña) Logo de ver a convocatoria recibida da Dirección Xeral de Mobilidade da Xunta de Galicia, en relación coa xuntanza referida no asunto, e debido á coincidencia cun compromiso desta Alcaldía adquirido con anterioridade á dita convocatoria, o que impide a miña asistencia. No uso das facultades que me confiren os artigos 21.1 a) de Lei 7/1985, de 2 de abril, reguladora das bases do réxime local; artigo 61.1. b) da Lei 5/1997, de 22 de xullo, da administración local de Galicia, e artigo 43.5 a) do R. Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: Primeiro: Delegar no primeiro tenente de alcalde, D. Juan Antonio Fariña Pedreira, a asistencia á xuntanza da Comisión se Seguimento do Convenio para o desenvolvemento do Transporte Metropolitano en Galicia, que terá lugar o vindeiro 6 de abril de 2018 ás 10:30 horas no Edificio Administrativo de Monelos, na Coruña. Segundo: A presente resolución será efectiva dende a súa sinatura, e será publicada no Boletín Oficial da Provincia da Coruña, en cumprimento do que dispón o artigo 44.2 do R. D. 2568/1986 de 28 de novembro, debendo dar conta ao Pleno municipal na primeira sesión que teña lugar.” Bergondo, 10 de abril de 2018. A alcaldesa Alejandra Pérez Máquez
13/04/2018 | Administración LocalMunicipal
Malpica de Bergantiños
Recadación
Aprobación inicial da modificación da Ordenanza Fiscal nº 3, reguladora do Imposto de Actividades Económicas

O Pleno do Concello de Malpica de Bergantiños, na sesión plenaria ordinaria celebrada o día 2 de abril de 2.018, acordou aprobar inicialmente a Ordenanza Fiscal nº 3, reguladora do Imposto de Actividades Económicas. O que se fai público durante o prazo de trinta días, contados desde o seguinte ó da publicación do presente anuncio no Boletín Oficial da Provincia e no taboleiro se edictos deste concello, co fin de que polos interesados se poida examinar o expediente e presentar as reclamacións que estimen oportunas de conformidade co disposto no artigo 49. b) da Lei 7/1985, de 2 de abril, reguladora das bases de réxime local e 17 do Real decreto lexislativo 2/2004, de 5 de marzo, polo que se aproba o texto refundido da Lei de facendas locais. De non se presentar reclamacións, entenderase elevado a definitivo o acordo de aprobación provisional. En Malpica de Bergantiños, 09/04/2018. O alcalde. Juana Ascension Catany Redero
13/04/2018 | Administración LocalMunicipal
Cambre
Modificación de vogal da Mesa de Contratación Permanente do Concello de Cambre

O Pleno municipal do Concello de Cambre, en sesión ordinaria do día 16 de setembro de 2015, supletoria da correspondente ao día 26 de agosto de 2015, acordou constituír con carácter permanente a Mesa de contratación para asistir ao órgano de contratación na adxudicación dos contratos por procedemento aberto, restrinxido e negociado con publicidade do artigo 177 do Texto refundido da Lei dos contratos do sector público, aprobado por RD Lexislativo 3/2011, do 14 de novembro, en todos os expedientes de contratación que se incoen no Concello de Cambre, isto de conformidade co establecido no artigo 320 do antedito RDL 3/2011. Na sesión ordinaria do Pleno municipal do día 5 de abril de 2018, supletoria da correspondente ao día 2 de abril de 2018, dentro do punto “4. PARTE DE INFORMACIÓN, CONTROL E FISCALIZACIÓN. – 4.1. Informes do equipo de goberno”, deuse conta do escrito rexistrado de entrada ao núm.999/107 o día 14 de marzo de 2018, presentado polo grupo municipal de ACdC-SON, no que se comunica a nova designación de titular e suplente de ACdC-SON na Mesa de contratación, tal e como se fai constar a continuación: - Titular: Dona Umayma Maria Felisa Duc Ruppel - Suplente: Don Alpha Oumar Diaz Campo Amran O que se publica para xeral coñecemento, e por resultar de aplicación aos expedientes de contratación por procedemento aberto iniciados no Concello de Cambre antes da entrada en vigor da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as Directivas do Parlamento Europeo e do Consello 2014/23/UE e 2014/24/UE, de 26 de febreiro de 2017, isto segundo o disposto na disposición transitoria primeira desta lei. Cambre, 10 de abril de 2018 O alcalde Óscar A. García Patiño
13/04/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de levantamento de actas previas á ocupación relativa á expropiación DP 8202 ampliacion de plataforma e mellora de trazado da DP 8202 Galanas a Cacheiras pq 3+500 ao 4+240 (Teo) (cod. obra: 1711100010.0) DP8202

Servizo de Patrimonio e Contratación Expediente: 2017000013228 ANUNCIO DE LEVANTAMENTO DE ACTAS PREVIAS Á OCUPACIÓN RELATIVA Á EXPROPIACIÓN DP 8202 AMPLIACION DE PLATAFORMA E MELLORA DE TRAZADO DA DP 8202 GALANAS A CACHEIRAS PQ 3+500 AO 4+240 (TEO) (COD. OBRA: 1711100010.0) DP8202 O Pleno da Corporación en sesión celebrada o día 30/06/2017 acordou a aprobación do VIPI/2017 - INVERSIONS VIAS PROVINCIAIS, CUARTA FASE, no que se inclúe a seguinte obra: O citado Plan no que se inclúe a obra anteriormente indicada, foi exposto ao público mediante anuncio publicado no Boletín Oficial da Provincia, non formulándose reclamacións referidas a esta obra. En virtude e en cumprimento do disposto nos artigos 52 da vixente Lei de Expropiación Forzosa do 16 de decembro de 1954 e 56 e seguintes do seu Regulamento, e en uso das facultades que lle confiren os artigos 4.1. d da Lei 7/1985, artigo 2 da Lei de Expropiación Forzosa e artigo 94 do Decreto Lexislativo 781/1986 e art.22.5 da Lei 8/2013 do 28 de xullo, de Estradas de Galicia, convocase aos titulares de bens e dereitos afectados que figuran na relación que a continuación se indica para que comparezan nos lugares, datas e hora que se detallan a continuación, co fin de proceder ao levantamento das Actas Previas para determinar os dereitos afectados, o valor destes e os prexuízos determinantes da rápida ocupación, sen prexuízo de trasladarse ao lugar das fincas se se considera necesario. Data: 26/04/2018 Horario: DE 16:30 A 17:00 Lugar: Antiguo Teleclub de Cacheiras, Trav. Cacheiras,50 Concello: TEO RELACIÓN DE TITULARES Ao devandito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, achegando os documentos acreditativos da súa titularidade, Documento Nacional de Identidade, Tarxeta do Número de Identificación Fiscal e o último recibo do Imposto sobre Bens Inmobles, podendo facerse acompañar á súa costa, se o estiman oportuno, dos seus Peritos e Notarios. Así mesmo e en cumprimento do establecido no artigo 56 do Regulamento da Lei de Expropiación Forzosa, ábrese información pública durante un prazo de quince días naturais, contados a partir do seguinte da publicación no Boletín Oficial da Provincia ou ata en momento do levantamento do Acta Previa á ocupación correspondente, a fin de que as persoas interesadas poidan formular por escrito, ante a Deputación Provincial (Servizo de Patrimonio e Contratación), Avda. Porto da Coruña nº 2, as alegacións que estimen pertinentes con obxecto de corrixir posibles erros padecidos ao relacionar os bens afectados pola urxente ocupación. A Coruña, 9 de abril de 2018 O PRESIDENTE O SECRETARIO Valentín González Formoso José Luis Almau Supervía
13/04/2018 | Administración LocalMunicipal
Malpica de Bergantiños
Recadación
Aprobación inicial da modificación da Ordenanza fiscal núm.13, reguladora da taxa pola utilización do pavillón polideportivo municipal

O Pleno do Concello de Malpica de Bergantiños, na sesión ordinaria celebrada o día 2 de abril de 2018, acordou a aprobación inicial da modificación da ordenanza fiscal número 13, reguladora da taxa pola utilización do pavillón polideportivo municipal. O acordo provisional estará exposto ao público durante trinta días no taboleiro de edictos do Concello e o expediente administrativo poderá ser examinado nas oficinas municipais para que, durante o mesmo prazo, os interesados poidan presentar as reclamacións que estimen oportunas. De non presentarse reclamacións, entenderase definitivamente adoptado o acordo, procedéndose a publicar o texto íntegro da modificación no Boletín Oficial da Provincia. O presente anuncio publicase aos efectos previstos no artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. En Malpica de Bergantiños, 06/04/2018. O alcalde. Karamba Orons Seriñan
13/04/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio plan de investimento en vías provinciais 2018 segunda fase, DP 5815, DP 6104, DP 6115 e DP 1704, concellos de Oleiros, Ortigueira, Cariño e Cambre

A Excma. Deputación Provincial da Coruña, en sesión ordinaria celebrada o 23 de marzo de 2018 adoptou entre outros o seguinte acordó: “1.- Aprobar o Plan de INVESTIMENTO EN VIAS PROVINCIAIS 2018 SEGUNDA FASE cun orzamento total de con un orzamento total de 1.875.845.800.- euros, con cargo á aplicación 0410/4531/60900 que se detalla: 2.- Iniciar os trámites para a expropiación dos bens e dereitos necesarios para a execución da seguinte obra: 3.- Expoñer ao público os Proxectos mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.4.- Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe” O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. A Coruña, 26 de marzo de 2018 O PRESIDENTE O SECRETARIO, Asdo.: Valentín González Formoso Asdo.: José Luis Almau Supervía
17/04/2018 | Administración LocalMunicipal
A Pobra do Caramiñal
Anuncio do trámite de información pública correspondente a un procedemento de revisión de oficio de diversos nomeamentos como fillo adoptivo do Concello

Aprobado novamente o inicio do expediente de revisión de oficio dos nomeamentos como fillo adoptivo deste Concello do Ilmo. Señor D. Razvan Claudiu Martoran De Bas e D. Akwasi Pajarron Fleque, por Acordo do Pleno de data 27 de marzo de 2018, de conformidade co artigo 83 da Lei 39/2015, do 1 de outubro, do procedemento administrativo común das Administracións Públicas, sométese a información pública polo prazo de 20 días, a contar desde o día seguinte ao de publicación do presente anuncio neste Boletín Oficial da Provincia de A Coruña. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. En A Pobra do Caramiñal, a 12 de abril de 2018. ALCALDE, Asdo.: José Luis Piñeiro García